કેન્દ્ર સરકારના આઠ મંત્રીઓ દર અઠવાડિયાના અંતે પશ્ચિમ બંગાળની મુલાકાતે આવે છે. પક્ષના પ્રદેશપ્રભારી કૈલાશ વિજયવર્ગીયે હાલમાં કોલકાતામાં જ પોતાનો પડાવ નાખ્યો છે.

ભાજપના અધ્યક્ષ જે.પી. નડ્ડા અને ગૃહ મંત્રી અમિત શાહ સતત પશ્ચિમ બંગાળની મુલાકાત લઈ રહ્યા છે અને ચૂંટણીસભાઓ સંબોધે છે. 

વડાપ્રધાન નરેન્દ્ર મોદી પણ 23 જાન્યુઆરીએ નેતાજી સુભાષચંદ્ર બોઝની 125મી જન્મજયંતિએ કોલકાતા પહોંચ્યા હતા. માર્ચથી તેઓ પણ રાજ્યમાં ચૂંટણીસભાઓ કરશે તેવી વાતો સંભળાય છે.

આ દરમિયાન તૃણમૂલ કૉંગ્રેસના નેતાઓ સતત પાટલી બદલી રહ્યા હોવાના અહેવાલ આવી રહ્યા છે. ‘પલાયન’ અને ‘નાસભાગ’ જેવા શબ્દો અત્યારે ચલણમાં છે.

તો શું ખરેખર પશ્ચિમ બંગાળમાં ભાજપ છેલ્લાં 10 વર્ષથી સત્તા સંભાળી રહેલાં મમતા બેનરજીની તૃણમૂલ કૉંગ્રેસને ભીંસમાં લઈ રહ્યો છે?

2019ની લોકસભા ચૂંટણીમાં રાજ્યમાં પોતાની બેઠકોની સંખ્યામાં નવ ગણો અને મતની ટકાવારીમાં ચાર ગણો વધારો કરનારો ભાજપ શું હવે પશ્ચિમ બંગાળમાં 10 વર્ષથી સત્તા પર બિરાજમાન મનતા બેનરજીનો કિલ્લો ધ્વસ્ત કરી દેશે?

તૃણમૂલ કૉંગ્રેસના નેતાઓ પોતાની દરેક ચૂંટણીસભામાં ભાજપના મોટા નેતાઓને નિશાન બનાવે છે. ટીએમસીનું કહેવું છે કે ભાજપની શક્તિને વધારી-ચઢાવીને દેખાડવામાં આવી રહી છે.

ગયા મહિને 10 ડિસેમ્બરે કોલકાતામાં ભાજપના અધ્યક્ષ જે.પી. નડ્ડાની મુલાકાત વખતે તેમના પર હુમલો થયો હોવાના સમાચાર ખૂબ ચગ્યા હતા. તેમના કાફલા પર ઈંટોથી હુમલો થયો હોવાની વાતો ફેલાઈ હતી.

સોશિયલ મીડિયામાં આ હુમલો ચર્ચામાં હતો, પરંતુ મમતા બેનરજીએ આ મુદ્દે ભાજપને જ નિશાન બનાવ્યો હતો.

મમતાએ કથિત હુમલાને ‘નૌટંકી’ ગણાવ્યો અને તે જ દિવસે એક રેલીમાં જે.પી.નડ્ડાના નામની મજાક ઉડાવતા કહ્યું, "ક્યારેક કોઈ મુખ્ય મંત્રી આવી જાય છે, તો ક્યારેક કોઈ ગૃહ મંત્રી આવી જાય છે, ક્યારેક બીજા કોઈ મંત્રી આવી જાય છે. તેઓ લોકોના કામ નથી કરતા. ક્યારેક ચડ્ડા-નડ્ડા-ફડ્ડા-ભડ્ડા-ગડ્ડા આવી જાય છે."

ટીએમસીના પ્રવક્તા અને દમદમ બેઠકના સાંસદ સૌગત રોય

ટીએમસીના પ્રવક્તા અને દમદમ બેઠકના સાંસદ સૌગત રોય કહે છે, "ભાજપ આક્રમક બની રહ્યો છે કારણ કે દિલ્હીથી તેમના નેતાઓ અને મંત્રીઓ અહીં આવી રહ્યા છે. પરંતુ ભાજપનું સ્થાનિક નેતૃત્વ બહુ નબળું છે. તેથી તમે જોશો કે અહીં અમિત શાહ આવે છે, નડ્ડા આવે છે, મોદી પણ આવશે, પરંતુ હકીકતમાં ભાજપ હજુ પણ તૃણમૂલ કરતાં ઘણું પાછળ છે."

પરંતુ મેદિનીપુર બેઠકના સાંસદ અને ભાજપના પ્રદેશ... \n\nમને ઉપરના લેખ માટે સારું શીર્ષક આપો.
પ. બંગાળમાં અમિત શાહની નીતિ મમતા બેનરજીને ભારે પડી રહી છે?